cyanic-selkie/wikianc huggingface dataset:
বিল লকউড
কাউন্টি ক্রিকেটে অংশগ্রহণ
সারে দলে প্রথম দুই বছর জর্জ লোহম্যান ও জন শার্পের বোলিং দলে অবিস্মরণীয় ভূমিকা রাখেন। লকউড কার্যকরী ব্যাটসম্যান হিসেবে খুব কমই সহায়তা করতে পেরেছিলেন। শার্পের সাথে স্বল্প ভূমিকা রাখা স্বত্ত্বেও আগস্ট, ১৮৯১ সালে নিজেকে মেলে ধরেন। কেন্টের বিপক্ষে ৭/১৯ বোলিং পরিসংখ্যানের ফলে উইজডেন কর্তৃক সেরা বোলিং হিসেবে আখ্যায়িত হয়।
পরের দুই বছর ওভালের পিচের বেশ উন্নয়ন ঘটলে লকউডের জন্যেও প্রভূতঃ সফলতা নিয়ে আসে। ১৮৯২ সালে বর্ষসেরা বোলারের মর্যাদা পান ও মৌসুমে ব্যক্তিগত সর্বোচ্চ ১৫১ উইকেট পান। পরের বছর নিজেকে বোলার হিসেবে পরিচিতি ঘটান। মে মাসে লর্ড শেফিল্ড একাদশের সদস্যরূপে অস্ট্রেলিয়া একাদশের বিপক্ষে ৯/১২৬ ও কেমব্রিজ বিশ্ববিদ্যালয়ের বিপক্ষে সারের সদস্য হিসেবে ৮/৩৩ নিয়ে দলকে আশ্চর্যজনকভাবে জয় এনে দেন। ইয়র্কশায়ার ও সাসেক্সের বিপক্ষে দুই খেলায় অংশ নিয়ে একুশ উইকেট লাভের প্রেক্ষিতে টেস্ট খেলায় অংশগ্রহণের সুযোগ এনে দেয়।
ব্যক্তিগত জীবন
ডুবে যাওয়াসহ হাত হারানোর ন্যায় ঘটনা থেকে অল্পের জন্য রক্ষা পান তিনি। তবে, ১৮৯৪-৯৫ মৌসুমে অস্ট্রেলিয়া সফর শেষে ইংল্যান্ডের ফেরার পর স্ত্রী ও সন্তানের মারা যাবার খবর পান। এরপর থেকেই অন্তরালে চলে যান। উত্তরোত্তর মদপানের মাত্রা বৃদ্ধি হতে থাকে। ওজনও বাড়তে থাকে ও দ্রুততার সাথে ক্রীড়াশৈলীর অবনমন ঘটে। ১৮৯৮ সালে পুনরায় বৈবাহিক বন্ধনে আবদ্ধ হন ও বেশ স্বাস্থ্য সচেতন হন।
খেলোয়াড়ী জীবন থেকে অবসর নেয়ার পর জীবনের বাদ-বাকী সময় নটিংহ্যামশায়ারে অবস্থান করেন। ২৬ এপ্রিল, ১৯৩২ তারিখে নটিংহামের র‌্যাডফোর্ড এলাকায় ৬৪ বছর বয়সে তার দেহাবসান ঘটে।
ফোন সেক্স
থাম্ব|307x307পিক্সেল| ইন্টারনেট আসার আগে যুক্তরাজ্যে প্রচলিত একটি ফোন বক্সে বিভিন্ন যৌন পরিষেবার বিজ্ঞাপন ফোন সেক্স হ'ল ফোনে দুই বা ততোধিক লোকের মধ্যে কথোপকথন যার মধ্যে যৌনতা সুস্পষ্ট এবং এক বা একাধিক অংশগ্রহণকারীদের মধ্যে যৌন উত্তেজনা উস্কে দেওয়ার উদ্দেশ্যে ব্যবহৃত। অস্থায়ীভাবে পৃথক পৃথক ব্যক্তিদের মধ্যে অনুশীলনের হিসাবে, এটি ডায়াল টেলিফোনের মতোই পুরানো, যখন থেকে কোনও অপারেটর আলাপকারীদের কথা শ্রবণ করে না (বিশ শতকের গোড়ার দিকে)। পরে বিংশ শতাব্দীদে ব্যবসায়ীক অফার চালু হয়, যেখানে একজন ফোন সেক্স কর্মীর সাথে কথোপকথন করা যায়। এই নিবন্ধের বাকী অংশগুলি এই প্রদত্ত ফোন সেক্স পরিষেবাদিগুলির সাথে সম্পর্কিত।
ফোন সেক্স উভয় পক্ষেরই কল্পনাকে উপজীব্য করা হয়ে থাকে; ভার্চুয়াল সেক্স করা কঠিন যদি অপারেটর কলারের মাথায় চিত্র না রাখে এবং কলারকে আনন্দের জন্য উন্মুক্ত করতে হয়। টেলিফোন মাধ্যমে দু'জন বা তারও বেশি ব্যক্তির মধ্যে যৌন স্পষ্ট কথোপকথন ঘটে, বিশেষত যখন অংশগ্রহণকারীদের মধ্যে কোনও একজন হস্তমৈথুন করেন বা যৌন কল্পনায় জড়িত হন।
ফোন সেক্স কথোপকথন বিভিন্ন রূপ ধারণ করতে পারে, এর মধ্যে রয়েছে: গাইডেড ফ্যান্টাসি, যৌন শব্দ, বর্ণিত এবং কার্যকর পরামর্শ; যৌন উপাখ্যান এবং স্বীকারোক্তি, যৌন কল্পনা, অনুভূতি বা প্রেমের খাঁটি অভিব্যক্তি এবং অত্যন্ত ব্যক্তিগত এবং সংবেদনশীল যৌন বিষয়গুলি নিয়ে আলোচনা।
একবার অর্থ প্রদানের মাধ্যমগুলি বিকশিত হয়ে গেলে, গ্রাহক (অতিমাত্রায় পুরুষ) এবং বিক্রেতার (অতিমাত্রায় মহিলা) সাথে ফোন সেক্স প্রাথমিকভাবে বাণিজ্যিক ক্রিয়াকলাপে রূপান্তরিত হয়।
শারীরিক ঘনিষ্ঠতার বিকল্প
ফোন সেক্স অংশগ্রহণকারীদের মধ্যে শারীরিক যোগাযোগের সাথে জড়িত নয়। দুরত্বের অসুবিধা যখন শারীরিক ঘনিষ্ঠতা করতে দেয় না তখন দম্পতিরা ফোন সেক্সে জড়িয়ে থাকতে পারে।
ফোন সেক্সে যারা জড়িত তাদের মধ্যে মানসিক ঘনিষ্ঠতার সম্ভাবনার কারণে, প্রতিশ্রুতিবদ্ধ ব্যক্তিগত সম্পর্কের বাইরের কোনও ব্যক্তিকে জড়িত করার সময় ফোন সেক্সকে কুফর বলে বিবেচনা করা উচিত কিনা তা কিছুটা আলোচনার বিষয়। তবুও, ফোন সেক্সকে বেশ্যাবৃত্তির সাথে বিভ্রান্ত করা উচিত নয় যেখানে সত্যিকারের যৌন পরিষেবা বা শারীরিক মিথস্ক্রিয়তার জন্য অর্থের বিনিময় হয়।
উৎস
হাই সোসাইটি ম্যাগাজিনের সম্পাদক গ্লোরিয়া লিওনার্ডকে প্রথম প্রচারিত ব্যক্তিদের মধ্যে " ৯৭৬ নম্বর ", তারপরে " ৯০০ নম্বর " নিতে দেখা যায় প্রচারণামূলক কর্মকান্ডে কৃতিত্ব দেওয়া হয়। লিওনার্ড প্রকাশের আগে হাই সোসাইটি ম্যাগাজিনের পরবর্তী সংখ্যার বিষয়বস্তু সম্পর্কে কলকারীদের অবহিত করে তার নিজস্ব ভয়েস রেকর্ড করতেন। পরে তিনি এ্যানি স্প্রিংকল " টকিং সেক্সি " এর মতো অন্যদের রেকর্ড করেছিলেন। লিওনার্ড ম্যাগাজিনের মালিক কার্ল রুডারম্যানকে এই সংখ্যাগুলি আরও বেশি ক্রয়ের জন্য রাজি করেছিলেন এবং পরিষেবাটি প্রচারের জন্য পত্রিকাটি ব্যবহার করে ব্যবসায় সফল হতে শুরু করে।  লিওনার্ড নিজেও এই সংখ্যার সাফল্যে অবাক হয়েছিলেন।
অপারেশন
মূলত ফোন সেক্স পরিষেবাগুলিতে প্রেরণকারীদের (সরাসরি বা অটোমেটেড) এবং প্রেমমূলক পারফর্মারগুলির একটি পরিচালিত নেটওয়ার্ক থাকে। পারফর্মাররা এমন একটি স্টুডিওতে আসত যেখানে তারা কলকারীদের দীর্ঘ সময় ধরে রাখার জন্য একটি শয়নকক্ষ, কোচিং এবং নগদ প্রণোদনা পেত। ফোন সেক্স, গার্ল ৬ সম্পর্কে স্পাইক লি এর সিনেমায় এটি চিত্রিত হয়েছে। সেই সময় স্বতন্ত্র ফোনে যৌনতা আরও বিপজ্জনক ছিল, যেমনটি লির সিনেমার চিত্রিত হয়েছে।
প্রযুক্তির অগ্রগতির সাথে সাথে এটি সরবরাহকারীদের বাড়ির বাইরে কাজ করার জন্য আরও ব্যবহারিক, সুবিধাজনক এবং অর্থনৈতিক হয়ে উঠেছে। মানব প্রেরণকারী - সমকামী পুরুষ বাদে মহিলা - বিজ্ঞাপনে যুক্ত ফোন নম্বরগুলিতে আসা ফোনের উত্তর দিতেন, ক্রেডিট কার্ডের মাধ্যমে অর্থ প্রদানের প্রক্রিয়া করেছিলেন, প্রেরকদের বিচারে উপলব্ধ পারফর্মারদের মধ্যে কে ক্লায়েন্টদের ফ্যান্টাসি (দাদী, কালো মেয়ে, কলেজ ছাত্রী ইত্যাদি) সবচেয়ে ভাল দিতে পারবে তা বেছে নিতেন), এবং ক্লায়েন্টকে সংযুক্ত করে দিতেন। কলকারী অভিনয়কারীর নাম্বারটি দেখতে পেত না। হ্যাং আপ করে রাখা যেত, যদিও কিছু পরিষেবায় সরবরাহকারীদের তা না করার জন্য চাপ দেয়া হত।
অনলাইন সংস্থা
বেশ কয়েকটি অনলাইন সংস্থা ইন্টারনেট ভিত্তিক ফোন সেক্স লাইন সরবরাহ করে। এই পরিষেবাগুলি কলারদের নিজের প্রোফাইল পোস্ট করতে সক্ষম এবং তারপরে ভিওআইপি ভিত্তিক এবং অন্যান্য ধরনের অনলাইন যৌনতায় লিপ্ত হয়।
ফরাসি বিমানবাহী রণতরী শার্ল দ্য গোল
শার্ল দ্য গোল হল ফরাসি নৌবাহিনীর পতাকাবাহী জাহাজ। জাহাজটি দশম ফরাসি বিমানবাহী রণতরী, প্রথম পারমাণবিক শক্তিচালিত ফরাসি পৃষ্ঠতল জাহাজ এবং মার্কিন যুক্তরাষ্ট্রের নৌবাহিনীর বাইরে নির্মিত একমাত্র পারমাণবিক শক্তিচালিত বিমানবাহী রণতরী। জাহাজটির নামকরণ ফরাসি রাষ্ট্রপতি ও জেনারেল শার্ল দ্য গোলের নামে করা হয়।
জাহাজটি যুদ্ধ অনুসন্ধান ও উদ্ধারের জন্য দাসো রাফাল এম ও ই-২সি হককি বিমান, এএস৩৬৫ এফ ডাউফিন পেড্রো, ইসি৭২৫ কারাকাল ও এএস৩৫২ কুগার হেলিকপ্টার, পাশাপাশি আধুনিক ইলেকট্রনিক্স ও অ্যাস্টার ক্ষেপণাস্ত্রের পরিপূরক বহন করে। এটি দুটি ৭৫ মিটার সি১৩‑৩ বাষ্প ক্যাটপল্ট ব্যবহারকারী একটি ক্যাটোবার-ধরনের বিমানবাহী রণতরী, যা মার্কিন নিমিৎজ-শ্রেণির বিমানবাহী রণতরীগুলিতে স্থাপন করা ক্যাটপল্ট ব্যবস্থার একটি সংক্ষিপ্ত সংস্করণ, ক্যাটপল্ট বো অঞ্চলে একটি ও অবতরণ অঞ্চলের সামনের অংশ জুড়ে একটি ব্যবহার করে। শার্ল দ্য গোল ২০২১ সালের জুলাই পর্যন্ত একমাত্র অ-মার্কিনী বিমানবাহী রণতরী, যার একটি ক্যাটপল্ট উৎক্ষেপণ ব্যবস্থা রয়েছে, যা মার্কিন যুক্তরাষ্ট্রের নৌবাহিনী এফ/এ-১৮ই/এফ সুপার হরনেট ও সি-২ গ্রেহাউন্ডস পরিচালনার অনুমতি দিয়েছে।
প্রিন্সেস ডোনা
প্রিন্সেস ডোনা একজন মার্কিন পর্নোগ্রাফিক অভিনেত্রী এবং প্রাপ্তবয়স্ক চলচ্চিত্র পরিচালক। তিনি পূর্বে কিঙ্ক ডটকম দ্বারা প্রযোজিত পাবলিক ডিসগ্রেস, বাউন্ড গ্যাং ব্যাংস, এবং আলটিমেট সারেন্ডার ওয়েবসাইটগুলির পরিচালক ছিলেন। কার্যত তার সমস্ত অভিনয় এবং পরিচালনা প্রকল্পগুলি বিডিএসএম পর্নোগ্রাফির ঘরানার মধ্যে ছিল। তিনি ২০০৯ সালে গ্রাফিক সেক্সুয়াল হরর এবং ২০১২ সালে পাবলিক সেক্স, প্রাইভেট লাইভস সহ বেশ কয়েকটি তথ্যচিত্রে বিষয় হিসাবে উপস্থিত হয়েছেন
জীবনী
প্রিন্সেস ২৩ জানুয়ারী ১৯৮২ সালে জন্মগ্রহণ করেন তিনি কিশোর বয়সে ফটোগ্রাফি এবং যৌনতা এবং লিঙ্গ সমতার রাজনীতিতে আগ্রহী হয়ে ওঠেন এবং নিউ ইয়র্ক বিশ্ববিদ্যালয় এবং এর টিশ স্কুল অফ আর্টস উভয়েই অধ্যয়ন করেন। স্কুলে যাওয়ার সময় সে একজন স্ট্রিপার হিসেবে কাজ শুরু করেন এবং বলেন যে, সে পরবর্তীতে তার পরিচিত আরেকজন স্ট্রিপার থেকে তার নাম "ডোনা" নিয়েছেন। এছাড়াও তিনি নিউ ইয়র্ক বিডিএসএম পর্নোগ্রাফি প্রযোজক ইনসেক্সের জন্য বন্ডেজ রিগার -এ অভিনয় শুরু করেন।
স্বর্গীয় সাম্রাজ্য
স্বর্গীয় সাম্রাজ্য ( :  天朝  ; পিনয়িন :   তিয়াঞ্চাও  ; "স্বর্গীয় রাজবংশ ") একটি পুরানো নাম যা চীনকে বোঝাতে ব্যবহৃত হয় এবং যা চীনা শব্দ তিয়ানচাও -এর একটি সাহিত্যিক এবং কাব্যিক অনুবাদ থেকে, চীনের অনেক নামের মধ্যে একটি।
তদনুসারে, 19 শতকে, " সেলেস্টিয়াল " ( বাংলায়: স্বর্গীয়) নামটি মার্কিন যুক্তরাষ্ট্র, কানাডা এবং অস্ট্রেলিয়াতে চীনা অভিবাসীদের বোঝাতে ব্যবহৃত হয়েছিল।  উভয় শব্দই তখনকার দিনের ইংরেজি-ভাষার জনপ্রিয় গণমাধ্যমে ব্যাপকভাবে ব্যবহৃত হয়েছিল,   কিন্তু পরে অপ্রচলিত হয়ে পড়ে। এটির ব্যবহার বর্তমান দিনে (2015) আবার জনপ্রিয় হয়ে উঠেছে, বিশেষ করে চীনা ইন্টারনেট ব্যবহারকারীদের মধ্যে। এটি বর্তমান চিনে কমিউনিস্ট শাসনের রাজনৈতিক দমন ও ঔদ্ধত্য অথবা পরাশক্তি হিসেবে চিনের আত্মপ্রকাশ করায়, চিনা কমিউনিস্ট শাসনেরই অপর নাম (যদিও প্রকৃত অর্থ ব্যবহারকারীর উপর নির্ভরশীল)।
আধুনিক সময়ে এটি কথ্য ভাষায় এটি বহুক্ষেত্রেই অবাবহার্য, কিন্তু স্বর্গীয় সাম্রাজ্য নামটি এখনও বিভিন্ন মিডিয়া যেমন নিবন্ধ, গল্প, চলচ্চিত্র এবং টেলিভিশনে প্রদর্শিত হয়। এটি উপরে উল্লিখিত হিসাবে চীনা ভাষায় " তিয়ান চাও " এর আক্ষরিক অনুবাদ নামের উৎপত্তি ঐতিহ্যবাহী চীনা ধর্ম পর্যন্ত যায়। দীর্ঘ ইতিহাস সহ চীনে, আকাশকে প্রায়শই সর্বোচ্চ দেবতা হিসাবে বিবেচনা করা হয়। তাই, সম্রাটদের স্বর্গের পুত্র  ( তিয়ানজি ) এবং দেশ পরিচালক হিসেবে ধরা হয়। যদিও অনেক সময়ই সম্রাটদেরও মানুষরুপী ড্রাগন বলে মনে করা হতো। অতএব, সম্রাটদের পদপরিচায়ক নাম হওয়া উচিত ঝেনলং তিয়েঞ্জির স্বর্গীয় ড্রাগনের হাত।  'স্বর্গীয় সাম্রাজ্য' নামের উৎপত্তি চীনা শব্দ 'তিয়ানচাও'-এর একটি সুস্পষ্ট পাশ্চাত্য অনুবাদ হিসেবে এসেছে; মানে 'স্বর্গের সাম্রাজ্য'। এই নামের ভিত্তি চীনা ঐতিহ্যগত ধর্ম, বা চীনা লোক ধর্ম থেকে উদ্ভূত যেখানে  'স্বর্গীয়' শব্দটিকে আকাশের সাথে যুক্ত করা (যিনি ঐতিহ্যবাহী চীনা ধর্মের সবচেয়ে বিশিষ্ট দেবত্ব)। চীনের সম্রাটকে 'স্বর্গপুত্র' হিসেবে আখ্যায়িত করায় এটি চীনা জাতীয়তাবাদ ও সম্রাটের প্রতি সমর্থনের ক্ষেত্রে অত্যন্ত তাৎপর্যপূর্ণ ছিল; এইভাবে, এর মাধ্যমে শাসিত রাষ্ট্রকে সাম্রাজিক মর্যাদার সাম্রাজ্যে পরিণত করা।
স্বর্গীয় সাম্রাজ্যের উৎসের সাথে যুক্ত আরেকটি আসল নাম চীনের বাইরে কম পরিচিত, তবে চীনে আরও একটি সাধারণ নাম রয়েছে যা হল ক্যাথে, বা হুয়া শিয়া। বৈজ্ঞানিকরা যতদূর জানেন চীনের প্রথম রাজবংশ শিয়া বলে এবং যুক্তি প্রদান করেন যে হুয়া মানে মহান এবং বিস্ময়কর।
নমক আব জেলা
নমক আব জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে নমক আব নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠন করা হয়েছিল।
ভ্রূণবিদ্যা
thumb|240px|right| মরুলা, আট কোষীয় পর্ব thumb|240px|right|১ - মরুলা ২ - ব্লাস্টুলা thumb|240px|১ - ব্লাস্টুলা, ২ - ব্লাস্টোপোরের সাথে গ্যাস্টুলা; কমলা - এক্টোডার্ম, লাল - এন্ডোডার্ম
তথ্যসূত্র
তথ্যসূত্র জীববিজ্ঞান একাদশ বইয়ের দ্বিতীয় পত্র
মোশাররফ (দ্ব্যর্থতা নিরসন)
মোশাররফ নামটি নিম্নের ব্যক্তিবর্গকে নির্দেশ করতে পারেঃ
সাইম রানা
সাইম রানা (জন্ম ১ মার্চ ১৯৭৫) হলেন একজন বাংলাদেশী গীতিকার, সুরকার, সংগীত পরিচালক ও অধ্যাপক। বাংলাদেশের গণসংগীত গ্রন্থের জন্য ২০১১ সালে প্রথম আলো বর্ষ সেরা বই পুরস্কার লাভ করেন, এবং নেকাব্বরের মহাপ্রয়াণ চলচ্চিত্রে সংগীত পরিচালনার জন্য ২০১৪ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। তিনি ঢাকা বিশ্ববিদ্যালয়ের সংগীত বিভাগের সহকারী অধ্যাপক।
কর্মজীবন
২০১০ সালে খণ্ডকালীন শিক্ষক হিসেবে স্ট্যামফোর্ড বিশ্ববিদ্যালয়ের ফিল্ম এ্যণ্ড টেলিভিশন মিডিয়া বিভাগে যোগদান করেন। ২০১১ সালে ঢাকা বিশ্ববিদ্যালয়ের সংগীত বিভাগে খণ্ডকালীন এবং ২০১৫ সালে প্রভাষক হিসেবে যোগ দেন এবং ২০১৭ সাল থেকে একই বিভাগে সহকারী অধ্যাপক হিসেবে শিক্ষকতা করছেন। তিনি ঐতিহ্যবাহী আন্তর্জাতিক সংগঠন ইন্টারন্যাশনাল কাউন্সিল ফর ট্রেডিশনাল মিউজিক-এর একজন সদস্য।
সুধা রায়
সুধা রায় (১৯১৪-১৯৮৭) একজন বামপন্থী নেত্রী। তিনি ভারতীয় বলসেভিক পার্টির একজন উচ্চ স্তরের নেত্রী ছিলেন। পরে তিনি ভারতের কমিউনিস্ট পার্টিতে যোগ দেন। পশ্চিমবঙ্গের একজন বিশিষ্ট কমিউনিস্ট নেত্রী হিসাবে তিনি খ্যাত।
আন্দোলন
১৯১৪ সালে অধুনা বাংলাদেশে র ফরিদপুরে র কায়স্থ জমিদার বংশে তার জন্ম। তিনি শ্রমিক আন্দোলনে যোগ দেন ১৯৩০ সালে। তার দাদা শিশির রায় এর হাতধরেই তার ছাত্রাবস্থায় রাজনীতিতে প্রবেশ।  দাদার সাথে সাথেই তিনিও শ্রমিক নেত্রী হিসাবে খ্যাত ছিলেন।
ভের্নার কার্ল হাইজেনবের্গ
ওয়ার্নার কার্ল হাইজেনবার্গ (Werner Karl Heisenberg) (৫ই ডিসেম্বর, ১৯০১ - ১লা ফেব্রুয়ারি, ১৯৭৬) ছিলেন একজন জার্মান তাত্ত্বিক পদার্থবিদ এবং কোয়ান্টাম বলবিদ্যার অন‍্যতম উদ্ভাবক। ১৯২৫ সালে ম্যাক্স বর্ন ও পাসকুয়াল জর্ডানের সাথে মিলে হাইজেনবার্গ কোয়ান্টাম বলবিদ্যার ম্যাট্রিক্স ভিত্তিক ব্যাখ্যা প্রদান করেন। তিনি অনিশ্চয়তা নীতির জন্য বিখ্যাত, যা ১৯২৭ সালে প্রকাশিত হয়। কোয়ান্টাম বলবিদ্যার আবিষ্কারক হিসাবে এবং এর ব্যবহারিক প্রয়োগ হিসাবে হাইড্রোজেনের বহুরূপতা আবিষ্কারে অবদান রাখার জন্য হাইজেনবার্গকে ১৯৩২ সালে পদার্থবিদ্যায় নোবেল পুরস্কার দেয়া হয়।
দ্বিতীয় বিশ্বযুদ্ধের পর তিনি কেইসার উইলহেল্ম ইন্সটিটিউট ফর ফিসিক্স - এর ডিরেক্টর হিসেবে নিযুক্ত হন, যে সংস্থা পরবর্তীকালে ম‍্যাক্স প্ল‍্যাঙ্ক ইন্সটিটিউট ফর ফিসিক্স নামে পরিচিত হয়।
পরবর্তীকালে (১৯৬০-১৯৭০) তিনি ম‍্যাক্স প্ল‍্যাঙ্ক ইন্সটিটিউট ফর ফিসিক্স্ অ‍্যান্ড অ্যাস্ট্রোফিজিক্স এর ডিরেক্টর হন।
প্রাথমিক জীবন
হাইজেনবার্গের জন্ম জার্মানিতে। তিনি মিউনিখ বিশ্ববিদ্যালয়ে আর্নল্ড সামারফেল্ড ও ভিলহেল্ম ভিনের কাছে পদার্থবিজ্ঞান অধ্যয়ন করেন। এরপর তিনি গ্যোটিঙেন বিশ্ববিদ্যালয়ে ডাভিড হিলবের্ট ও ম্যাক্স বর্নের তত্ত্বাবধানে পড়াশোনা করেন।
কোয়ান্টাম পদার্থবিজ্ঞান
১৯২৪ সালে নিল্‌স বোরের সাথে তিনি কোয়ান্টাম বলবিজ্ঞানের উপর কাজ শুরু করেন, যা শেষ হয় ১৯২৬ সালে দুর্বোধ্য "মেট্রিক্স বলবিজ্ঞান"-এর প্রতিষ্ঠার মাধ্যমে। পরবর্তীতে বিশেষত পল ডিরাক, ভোল্‌ফগাং পাউলি, প্রমুখের প্রচেষ্টায় কোয়ান্টাম বলবিজ্ঞানের স্পষ্টতর ব্যাখ্যা প্রতিষ্ঠিত হয়, যদিও তাত্ত্বিকভাবে নতুন এই বলবিজ্ঞান হাইজেনবের্গের মেট্রিক্স উপায়ের সমার্থক। অবশ্য হাইজেনবার্গ তার নিজস্ব তাত্ত্বিক কাঠামোর মধ্যেই অনিশ্চয়তা সূত্রটি প্রমাণ করেন।
পুরস্কার
কোয়ান্টাম বলবিজ্ঞানে অবদানের জন্য ১৯৩২ সালে হাইজেনবের্গ পদার্থবিজ্ঞানে নোবেল পুরস্কার লাভ করেন।
ইবনে মুয়ায জাইয়ানি
জীবন
তার জীবন সম্পর্কে খুব কমই জানা যায়। ইবনে বাশকুওয়াল (মৃত্যু ১১৮৩) একজন জাইয়ানির উল্লেখ করেছেন। যিনি কুরআন বিষয়ক পন্ডিত, আরবি ভাষাতত্ত্ববিদ এবং উত্তরাধিকার আইনে বিশেষজ্ঞ (ফারাইযি)। তাদের পরিচয় নিয়ে বিভ্রান্তি বিদ্যমান। এমনকি তারা একই ব্যক্তি কিনা তা-ও অজানা।
একটি গোলকের অজানা আর্কসের বই
জাইয়ানি একটি গোলকের অজানা আর্কসের বইটি লিখেছেন, যাকে "গোলাকার ত্রিকোণমিতির প্রথম গ্রন্থ" হিসাবে বিবেচনা করা হয়, যদিও গোলাকার ত্রিকোণমিতিটি তার প্রাচীন হেলেনিস্টিক আকারে আলেকজান্দ্রিয়ার মেনেলাউসের মতো পূর্ববর্তী গণিতবিদদের দ্বারা মোকাবিলা করেছিলেন, যিনি বিকাশ করেছিলেন। গোলাকার সমস্যা মোকাবেলা করার জন্য মেনেলাউসের উপপাদ্য। যাইহোক, ইএস কেনেডি উল্লেখ করেছেন যে প্রাক-ইসলামিক গণিতে একটি গোলাকার চিত্রের মাত্রা গণনা করা সম্ভব হলেও, নীতিগতভাবে, জ্যা টেবিল এবং মেনেলাউসের উপপাদ্য ব্যবহার করে, গোলাকার সমস্যাগুলিতে উপপাদ্যের প্রয়োগ ছিল খুবই অনুশীলনে কঠিন। গোলাকার ত্রিকোণমিতির উপর আল-জায়ানির কাজ "ডান-হাতের ত্রিভুজগুলির সূত্র, সাইনের সাধারণ নিয়ম এবং মেরু ত্রিভুজের মাধ্যমে একটি গোলাকার ত্রিভুজের সমাধান রয়েছে।" এই গ্রন্থটি পরে "ইউরোপীয় গণিতের উপর শক্তিশালী প্রভাব ফেলেছিল", এবং তার "সংখ্যা হিসাবে অনুপাতের সংজ্ঞা" এবং "সব দিক অজানা থাকলে একটি গোলাকার ত্রিভুজ সমাধানের পদ্ধতি" সম্ভবত রেজিওমন্টানাসকে প্রভাবিত করেছে।
তৃপ্তি তোরাডমল
তৃপ্তি তোরাডমল হলেন একজন ভারতীয় অভিনেত্রী, যিনি মূলত মারাঠি, তামিল এবং হিন্দি চলচ্চিত্রে কাজ করেন। তিনি বিখ্যাত মারাঠি অভিনেতা মধুকর তোরাডমলের মেয়ে। ২০১৮ সালে মুক্তিপ্রাপ্ত মারাঠি চলচ্চিত্র সবিতা দামোদর পরাঞ্জপে এর মাধ্যমে তিনি চলচ্চিত্রে আত্মপ্রকাশ করেছিলেন। রামায়ণ অবলম্বনে নির্মিত ২০২৩ সালের হিন্দি চলচ্চিত্র আদিপুরুষের চলচ্চিত্রে তিনি একটি বিশিষ্ট ভূমিকায় অভিনয় করেছিলেন।
মোহাম্মদ ওসমান গনি
মোহাম্মদ ওসমান গনি (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ ওসমান গনির পৈতৃক বাড়ি পঞ্চগড় জেলার পৌরসভার অন্তর্গত মিঠাপুকুরে। তার বাবার নাম আজিজুল হক এবং মায়ের নাম আফরিন নেছা। তার স্ত্রীর নাম নাসিম বানু। তাদের তিন মেয়ে ও দুই ছেলে।
কর্মজীবন
মোহাম্মদ ওসমান গনি চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের রংপুর উইংয়ের অধীন চিলমারীতে। তিনি একটি কোম্পানির অধিনায়ক ছিলেন। ২৫ মার্চের দু-তিন দিন আগে সুবেদার মেজর হিসেবে তার পদোন্নতি হয়। তাকে সেক্টর হেডকোয়ার্টারে যেতে বলা হয় এবং তিনি চিলমারী থেকে রংপুর হয়ে দিনাজপুর রওনা হন। এর মধ্যে শুরু হয়ে যায় মুক্তিযুদ্ধ। পথে পার্বতীপুর রেলস্টেশনে পাকিস্তান সেনাবাহিনীর হাতে তিনি আক্রান্ত হয়ে কোনো রকমে বেঁচে যান।
মুক্তিযুদ্ধে ভূমিকা
১৯৭০ সালের জাতীয় নির্বাচনে আইনশৃঙ্খলা রক্ষার দায়িত্ব পালন শেষে দিনাজপুর সার্কিট হাউসে ছিল এক কোম্পানি পাকিস্তানি সেনা। কোম্পানিটি পাকিস্তানে ফিরে যাওয়ার অপেক্ষায় ছিল। মার্চ মাসে তাদের যাত্রা বাতিল করা হয়। ২৮ মার্চ বিকেলে এফএফ রেজিমেন্ট ইপিআর সেক্টরে গোলাবর্ষণ করে। সেক্টর হেডকোয়ার্টারের অবস্থান ছিল কুঠিবাড়িতে। এ সময় সেখানে ইপিআরদের নেতৃত্ব দেওয়ার মতো বাঙালি কর্মকর্তা কেউ ছিলেন না। এমনকি সেক্টরের সবচেয়ে প্রবীণ বাঙালি সুবেদার মেজরও অনুপস্থিত ছিলেন। এ অবস্থায় ইপিআর মর্টার প্লাটুনের বাঙালি সেনারা মর্টারসহ কুঠিবাড়ি থেকে বেরিয়ে যান। তারা কাঞ্চনে অবস্থান নিয়ে সার্কিট হাউস লক্ষ্য করে পাল্টা গোলাবর্ষণ করেন। মর্টার প্লাটুন তাদের রিয়ার হেডকোয়ার্টার স্থাপন করে কাঞ্চনে। ২৯ মার্চ রাতে দিনাজপুর সেক্টরের বাঙালি ইপিআররা একযোগে বিদ্রোহ করে কাঞ্চনে সমবেত হন। ওসমান গনি পার্বতীপুর থেকে ৩০ মার্চ কাঞ্চনে পৌঁছে বিদ্রোহী ইপিআরদের সঙ্গে যোগ দেন। তাকে রিয়ার হেডকোয়ার্টারের দায়িত্ব দেওয়া হয়। প্রতিরোধযুদ্ধে তার ভূমিকা ছিল গুরুত্বপূর্ণ। দিনাজপুর শহরে অবস্থানরত পাকিস্তান সেনাবাহিনী কাঞ্চনের রিয়ার হেডকোয়ার্টারে কয়েকবার আক্রমণ করে। ওসমান গনি সহযোদ্ধাদের নিয়ে দক্ষতার সঙ্গে এ আক্রমণ প্রতিহত করেন। তার নেতৃত্ব ও পরিচালনায় ইপিআর সেনারা সাহসিকতার সঙ্গে পাকিস্তান সেনাবাহিনীর বিরুদ্ধে যুদ্ধ করেন। ৩১ মার্চ দিনাজপুর শহর মুক্ত হয়। কয়েক দিন পর রংপুর ও সৈয়দপুর থেকে আগত পাকিস্তানি সেনারা দিনাজপুর শহরে নিয়ন্ত্রণ প্রতিষ্ঠার জন্য তাদের আক্রমণ করে। অব্যাহত আক্রমণের মুখে কাঞ্চনে অবস্থানরত ওসমান গনিরা দুই ভাগে বিভক্ত হয়ে দুই স্থানে যান। একটি দলের নেতৃত্বে ছিলেন তিনি। ১২ এপ্রিল ওসমান গনি তার দলের সহযোদ্ধাদের নিয়ে বিরলে অবস্থান নেন। পাকিস্তান সেনাবাহিনীর সঙ্গে কয়েক দিন ধরে তার দলের যুদ্ধ হয়। পাকিস্তানিরা ভারী অস্ত্র ও সাঁজোয়া যান নিয়ে কয়েকবার তাদের আক্রমণ করে। ওসমান গনি সহযোদ্ধাদের নিয়ে বীরত্বের সঙ্গে যুদ্ধ করেন। কিন্তু তারা সেখানে টিকে থাকতে ব্যর্থ হন। এরপর তিনি সহযোদ্ধাদের নিয়ে পশ্চাদপসরণ করে নানাবাড়ি নামক স্থানে অবস্থান নেন। দু-তিন দিন পর পাকিস্তানিরা সেখানে আক্রমণ করে। তখন সেখানে ছোটখাটো যুদ্ধ হয়। তারা পিছে হটে কিশোরীগঞ্জে যান। ২৪ এপ্রিল পাকিস্তান সেনাবাহিনীর বিরাট দল ওসমান গনির দলকে আক্রমণ করে। তখন তিনি সহযোদ্ধাদের নিয়ে পাল্টা আক্রমণ চালান। তাদের আক্রমণে পাকিস্তান সেনাবাহিনীর বেশ ক্ষতি হয়। এরপর পাকিস্তানিরা ভারতীয় ভূখণ্ডে অনবরত শেলিং করতে থাকে। এতে জানমালের বেশ ক্ষয়ক্ষতি হয়। ভারতীয় কর্তৃপক্ষ ক্ষয়ক্ষতি এড়াতে তাকে সহযোদ্ধাসহ ভারতে যাওয়ার অনুরোধ করে। তখন তিনি বাধ্য হয়ে সহযোদ্ধাদের নিয়ে ভারতে যান। ভারতে পুনঃসংগঠিত হওয়ার পর ওসমান গনি ৬ নম্বর সেক্টরে মুক্তিযোদ্ধা প্রশিক্ষণ কার্যক্রমের সঙ্গে যুক্ত ছিলেন। বিভিন্ন শিবিরে আশ্রয় নেওয়া ছাত্র-যুবকদের মধ্যে যাঁরা মুক্তিযুদ্ধে যেতে ইচ্ছুক, তাদের মধ্যে থেকে তিনি মুক্তিযোদ্ধা বাছাই করেন এবং প্রশিক্ষণ দেন।
দুররে শাহওয়ার সুলতান
বেরারের রাজকুমারী দুররে শাহওয়ার দুরদানা বেগম সাহিবা, (জন্ম: হাতিস হায়রিয়ে আয়শে দুররে শাহওয়ার সুলতান; خدیجه خیریه عائشه درشهوار سلطان ১৬ জানুয়ারী ১৯১৪ - ৭ ফেব্রুয়ারী ২০০৬) ছিলেন একজন উসমানীয় রাজকন্যা।  তিনি উসমানীয় সাম্রাজ্যের সিংহাসনের শেষ উত্তরাধিকারী এবং উসমানীয় খিলাফতের শেষ খলিফা দ্বিতীয় আব্দুল মজিদের একমাত্র কন্যা।
প্রারম্ভিক জীবন
থাম্ব| সাবিহা সুলতানের বিয়েতে দুরু শেহভার (বাম থেকে দ্বিতীয়), এপ্রিল ১৯২০ থাম্ব| সাড়ে নয় বছর বয়সে দুররে শাহওয়ার, ১৯২৩ দুররে শাহওয়ার সুলতান ১৯১৪ সালের ১৬ জানুয়ারি কনস্টান্টিনোপলের অংশ উসকুদারের সামলিকা প্রাসাদে জন্মগ্রহণ করেন। তার পিতা ছিলেন সুলতান আব্দুল আজিজ এবং হায়রানিদিল কাদিনের পুত্র খলিফা দ্বিতীয় আব্দুল মজিদ। তার মা ছিলেন মেহেস্তি হানিম, যিনি হাসিমাফ আকলসবা এবং সাফিয়ে হানিমের কন্যা। তার বাবার প্রথম বিয়ে সূত্রে শাহজাদে ওমর ফারুক নামে তার এক সৎ ভাই  ছিল।
বিবাহ
১৯৩১ সালে তার বাবা আজম জাহ মীর ওসমান আলী খানের (হায়দ্রাবাদ দাক্ষিণাত্যের ৭ম নিজাম) বড় ছেলে এবং উত্তরাধিকারীর সাথে তার বিবাহের ব্যবস্থা করেন। তার জন্য পঞ্চাশ হাজার পাউন্ড মহর দাবি করা হয়, যা নিজাম খুব বেশি বলে মনে করেছিলেন। শওকত আলীর হস্তক্ষেপে তিনি একই মহরের জন্য নিজামের ছোট ছেলে মোয়াজ্জাম জাহের সঙ্গে রাজকুমারী নীলুফারের বিয়ে দেওয়ার প্রস্তাব দেন। নিজাম অনায়াসে রাজি হন এবং তার দুই ছেলেকে বিয়ে করার জন্য ফ্রান্সে পাঠান।
মহাবিশ্ব (গ্রন্থ)
মহাবিশ্ব বাংলাদেশি লেখক হুমায়ুন আজাদ রচিত একটি মহাকাশ বিজ্ঞান ও জ্যোতির্বিজ্ঞান বিষয়ক প্রবন্ধ সংকলন। ২০০০ খ্রিষ্টাব্দের ফেব্রুয়ারিতে (ফাল্গুন, ১৪০৬ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থটি উৎসর্গ করেছেন গ্যালিলিও গ্যালিলি এবং জিয়োরদানো ব্রুনোকে।
প্রবন্ধ তালিকা
আজাদের এই গ্রন্থে মোট ০৯ টি প্রবন্ধ অন্তর্ভুক্ত হয়েছে। প্রবন্ধসমুহ হল :
গ্রেইম লেব্রয়
গ্রেইম ফ্রেডরিক লেব্রয় (ග්‍රැහැම් ලැබ්‍රෝයි; জন্ম: ৭ জুন, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, ম্যাচ রেফারি ও দল নির্বাচক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাবের পক্ষে খেলেছিলেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন গ্রেইম লেব্রয়।
খেলোয়াড়ী জীবন
১৯৮৬ থেকে ১৯৯২ মেয়াদে শ্রীলঙ্কা দলের পক্ষে ৯টি টেস্ট ও ৪৪টি একদিনের আন্তর্জাতিকে অংশ নিয়েছেন। এছাড়াও প্রথম-শ্রেণীর ক্রিকেটে ৩৩.৫৬ গড়ে ১২৪ উইকেট পেয়েছেন। কিন্তু আন্তর্জাতিক ক্রিকেট অঙ্গনে তার বোলিং গড় চল্লিশের মাঝামাঝি। মাঝারীমানের ব্যাটিং দক্ষতার কারণে মাঝেমধ্যেই অল-রাউন্ড নৈপুণ্য প্রদর্শনে সক্ষমতা দেখাতে পেরেছিলেন। তন্মধ্যে অস্ট্রেলিয়ার বিপক্ষে ৭ উইকেট দখলসহ ৮০ বলে ৭০ রান করেছিলেন। শ্রীলঙ্কায় রাজনৈতিক অস্থিরতার কারণে নয় টেস্টের সবগুলোই খেলেছেন প্রতিপক্ষের মাঠে।
কাতিবক্কম
কাতিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি পুরনিগম৷ পূর্বে এটি তিরুভেলুর জেলার দক্ষিণতর শহর হলেও ২০১১ খ্রিস্টাব্দের সেপ্টেম্বর মাসে এটি আনুষ্ঠানিকভাবে চেন্নাই জেলার অন্তর্ভুক্ত হয়৷ এখানে রয়েছে দক্ষিণ রেলের চেন্নাই শহরতলি রেলওয়ের অন্তর্গত কাতিবক্কম রেলওয়ে স্টেশন৷ নিকটবর্তী অঞ্চালগুলি হলো অতিপট্টু, এণ্ণুর, এছাড়া রয়েছে নেট্টুকুপ্পম, তালনকুপ্পম, সত্যবাণীমুত্তু, এর্নাবুরকুপ্পম, কাশীকোয়িলকুপ্পম, চিন্নাকুপ্পম, ভারতীয়ারনগর প্রভৃতি সমুদ্র সৈকত৷ নিকটবর্তী মেট্রো স্টেশন হলো চেন্নাই মেট্রো নীল লাইনের উইমকোনগর মেট্রো স্টেশন৷
জনতত্ত্ব
২০১১ খ্রিস্টাব্দে ভারতের জনগণনা অনুসারে কাতিবক্কমের জনসংখ্যা ছিলো ৩৬,৬১৭ জন, যেখানে প্রতি হাজার পুরুষে নারী সংখ্যা ৯৮৩ জন, যা রাষ্ট্রের জাতীয় গড় ৯২৯-এর তুলনায় অধিক৷ মোট জনসংখ্যার ১১.৭৫ শতাংশ তথা ৪,৩০১ ছয় বছর অনূর্ধ্ব শিশু, যার মধ্যে ২,১৯৪ জন শিশুপুত্র ও ২,১০৭ জন শিশুকন্যা৷ তফসিলি জাতি ও তফসিলি উপজাতির শতকরা হার যথাক্রমে ১৫.৬২ শতাংশ ও ০.৩৭ শতাংশ৷ গড় সাক্ষরতার হার ৭৪.৫ শতাংশ, যেখানে সাক্ষরতার জাতীয় গড় ৭২.৯৯ শতাংশ৷ শহরে মোট পরিবার সংখ্যা ৯,৩৫৪ টি৷ মোট শ্রমজীবীর সংখ্যা ১৩,২৭৩ জন, যার মধ্যে কৃষক ১৭ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ২০১ জন, অন্যান্য শ্রমজীবী ১০,৬১৩ জন। মোট প্রান্তিক শ্রমজীবী সংখ্যা ২,৩৯৩ জন, যার মধ্যে প্রান্তিক কৃষক ৪ জন, প্রান্তিক কৃষিজীবী ২০ জন, প্রান্তিক গৃহস্থলী সংক্রান্ত শ্রমজীবী ৮০ জন, অন্যান্য প্রান্তিক শ্রমজীবী ২,২৮৯ জন।
নুহাশ হুমায়ূন
নুহাশ হুমায়ুন ( বাংলা : নুহাশ হুমায়ূন) একজন বাংলাদেশী চলচ্চিত্র পরিচালক এবং চিত্রনাট্যকার । নুহাশের উল্লেখযোগ্য কাজের মধ্যে রয়েছে ইতি তোমারই ঢাকা, ষ (ওয়েব ধারাবাহিক) , এবং মশারী। থিয়েটারে তার প্রথম প্রকাশ ইতি তোমারই ঢাকা  এর ওয়ার্ল্ড প্রিমিয়ার হয়েছিল ২০১৮ সালে বুসান আন্তর্জাতিক চলচ্চিত্র উৎসবে এবং এটি বর্তমানে নেটফ্লিক্সে রয়েছে। তার আসন্ন চলচ্চিত্র মুভিং বাংলাদেশ ২০২৩ সালে মুক্তি পাবে।
প্রাথমিক জীবন
নুহাশ হুমায়ূন ১৯৯২ সালের ১ জানুয়ারি ঢাকায় হুমায়ূন আহমেদ এবং গুলতেকিন খানের ঘরে জন্মগ্রহণ করেন। অল্প বয়সেই তার বাবা-মায়ের বিবাহ বিচ্ছেদ ঘটে। তিনি মায়ের কাছেই থাকতেন। তার পিতা ছিলেন একজন ঔপন্যাসিক, নাট্যকার, চিত্রনাট্যকার, চলচ্চিত্র নির্মাতা, গীতিকার, পণ্ডিত এবং অধ্যাপক। তিনি 19 জুলাই 2012 সালে মারা যান। নুহাশের দাদা ফয়জুর রহমান আহমেদ ছিলেন একজন বাংলাদেশী মুক্তিযোদ্ধা যিনি যুদ্ধের সময় মারা যান। বাংলাদেশী কথাসাহিত্যিক ও বিজ্ঞান কল্পকাহিনী লেখক, পদার্থবিদ জাফর ইকবাল ও বাংলাদেশের একজন জনপ্রিয় কার্টুনিস্ট, রম্য সাহিত্যিক এবং কমিক বই লেখক আহসান হাবীব তার চাচা। তার তিন বোন নোভা আহমেদ, জাতীয় চলচ্চিত্র পুরস্কার বিজয়ী অভিনেত্রী শীলা আহমেদ, বিপাশা আহমেদ এবং দুই সৎ ভাই নিষাদ হুমায়ুন এবং নিনিত হুমায়ুন। তার বোন শিলা আহমেদ তার বাবার নির্মিত নাটক এবং সিনেমায় শিশু অভিনেত্রী হিসেবে কাজ করেছেন।
কর্ম জীবন
নুহাশ হুমায়ুনের প্রথম দিকের কাজের মধ্যে রয়েছে পেপারফ্রগ, ৭০০ টাকা এবং পিৎজা ভাইয়ের মতো শর্ট ফিল্ম। ৯৩ তম একাডেমি অ্যাওয়ার্ডের জন্য বাংলাদেশের জন্য নির্বাচিত হওয়ার পর তিনি প্রথম আলোচনায় আসেন। তিনি তার ওয়েব সিরিজ ষ (ওয়েব ধারাবাহিক) এর জন্য বিশেষভাবে সমাদৃত হয়েছিলেন। সিরিজে তার নির্দেশনা এবং রূপকগুলি প্রশংসিত হয়েছিল। এই সিরিজটি আইএফএফআর এর ৫২তম সংস্করণে হারবার বিভাগের জন্য নির্বাচিত হয়েছে। তার স্বল্পদৈর্ঘ্য চলচ্চিত্র মশারী বহু আন্তর্জাতিক উৎসবে পুরস্কার জিতেছে। যার জন্য তিনি 2022 সালে এননিমাস কন্টেন্ট এবং ক্রিয়েটিভ আর্টিস্ট এজেন্সি এর সাথে চুক্তিবদ্ধ হয়েছিলেন। জর্ডান পিল এবং রিজ আহমেদ চলচ্চিত্রটির নির্বাহী প্রযোজক হিসেবে কাজ করেন। এটি বাংলাদেশের প্রথম অস্কারের যোগ্যতা অর্জনকারী চলচ্চিত্র।
আমেরিকান শীর্ষ প্ল্যাটফর্ম হুলুতে মশারির সাফল্যের পর তাকে তাদের শো বাইট সাইজ হ্যালোউইনের একটি পর্ব ফরেনার্স অনলি পরিচালনা করার সুযোগ দেয়।
তথ্যসূত্র
<references group="" responsive="1">
নির্মিত ভাষা
থাম্ব|কনল্যাং পতাকা, ভাষা নির্মাণের প্রতীক। নির্মিত ভাষা (Constructed language, সংক্ষেপে Conlang কন্‌ল্যাং) এমন ধরনের ভাষাকে নির্দেশ করে যার ধ্বনিতত্ত্ব, ব্যাকরণ এবং শব্দভাণ্ডার সংস্কৃতির অংশ হিসেবে প্রাকৃতিকভাবে বিবর্তিত হয়ে সৃষ্টি হওয়ার পরিবর্তে কোন ব্যক্তি বা গোষ্ঠী কর্তৃক নির্মিত হয়েছে। এ ধরনের নির্মিত ভাষা তৈরির অনেকগুলো কারণ থাকতে পারে: মানব যোগাযোগ সহজ করার জন্য, কোন গল্প বা সাহিত্যে সম্পূর্ণ নতুন কোন বিশ্বের উপস্থাপনার জন্য, ভাষাতাত্ত্বিক পরীক্ষণ, কারও নিছক নৈসর্গিক সাধ মেটানোর জন্য বা কেবল ভাষাগত খেলা বিনির্মাণের তাগিদে।
এক ধরনের নির্মিত ভাষা হচ্ছে আন্তর্জাতিক সহায়ক ভাষা যাকে অনেকেই পরিকল্পিত ভাষা হিসেবে আখ্যায়িত করে থাকেন। কৃত্রিম ভাষা না বলে পরিকল্পিত বলাকে অনেকেই অধিক যুক্তিসঙ্গত মনে করেন। সহায়ক ভাষায় যারা কথা বলে থাকেন তাদের মধ্যে কয়েকজন মাত্র তাদের এই ভাষাকে কৃত্রিম বলে থাকে কারণ হয়তোবা তাদের সহায়ক ভাষাটি এসপেরান্তো বা ইডোর মত অত সমৃদ্ধ নয়। কিন্তু এসপেরান্তো এবং ইডো ভাষায় যারা কথা বলেন তাদের কেউই এই সহায়ক ভাষা দুটিকে কৃত্রিম বলতে রাজি নন। কারণ তারা স্বীকার করেন না যে এই সহায়ক ভাষায় অন্যের সাথে যোগাযোগ করার মধ্যে একটু অপ্রাকৃতিক ব্যাপার রয়েছে।
রুস্তাক জেলা
রুস্তাক জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে রুস্তাক নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
ট্রান্সপারিফাই
ট্রান্সপারিফাই হল বিশ্বব্যাপী রেটিং প্রদান করে এমন প্রধান থিঙ্ক ট্যাঙ্কগুলির আর্থিক স্বচ্ছতার একটি প্রধান খিঙ্ক ট্যাঙ্ক। থিঙ্ক ট্যাঙ্কগুলির তহবিলের উৎস, কোথা থেকে কি পরিমাণ তহবিল পেয়েছে এবং এই তহবিল দ্বারা সমর্থিত নির্দিষ্ট গবেষণা প্রকল্পগুলি বাস্তবায়ন হয়েছে কি না এমন বিষয়গুলো প্রকাশ্যে রেটিং করে। এটি জর্জিয়া ভিত্তিক একটি অলাভজনক থিঙ্ক ট্যাঙ্ক। এটি জর্জ সোরোস দ্বারা প্রতিষ্ঠিত একটি সংস্থা এবং এতে ওপেন সোসাইটি ফাউন্ডেশন দ্বারা অর্থায়ন করা হয়। এর নির্বাহী পরিচালক হ্যান্স গুটব্রোড।
রেটিং
ট্রান্সপারিফাই একটি পাঁচ-তারা র‌্যাঙ্কিং সিস্টেম ব্যবহার করে। যেসব প্রতিষ্ঠান তাদের তহবিল সম্পর্কে অত্যন্ত স্বচ্ছ তারা পাঁচ তারকা রেটিং পায়। আবার 'বিস্তৃতভাবে স্বচ্ছ' প্রতিষ্ঠানগুলি চার তারকা পায়। নিম্ন থিঙ্ক ট্যাঙ্কগুলিকে তিন তারকা রেটিং দেওয়া হয়; যেগুলিকে স্বচ্ছতার অভাব বলে মনে করা হয়।
২০১৪
২০১৪ সালের মে মাসে প্রকাশিত রেটিং এর প্রথম রাউন্ডের জন্য, ট্রান্সপারিফাই ৪৭টি দেশে অবস্থিত ১৬৯ টি থিঙ্ক ট্যাঙ্ককে রেটিং দিয়েছে। সমস্ত রেটযুক্ত প্রতিষ্ঠান থেকে, ২১টিকে পাঁচ তারকা রেটিং দেওয়া হয়েছে এবং অন্য ১৪ টিকে চার তারকা রেটিং দেওয়া হয়েছে।
২০১৫
২০১৫ সালে প্রকাশিত রেটিংগুলির দ্বিতীয় রাউন্ড হয়। ট্রান্সপারিফাই ৪৭টি দেশে অবস্থিত ১৬৯টি থিঙ্ক ট্যাঙ্ককে রেটিং দিয়েছে। ফলাফলগুলির মধ্যে একটি ছিল এই যে, "একটি গ্রুপ হিসাবে নেওয়া, ব্রিটিশ থিঙ্ক ট্যাঙ্কগুলি ইউরোপীয় গড়কে টেনে আনে"। যুক্তরাজ্যে তিনটি সংস্থাকে 'অত্যন্ত অস্বচ্ছ' বলে মনে করা হয়েছিল। সেগুলো হলো- এলএসই আইডিয়াস, ইন্সটিটিউট অফ ইকোনমিক অ্যাফেয়ার্স এবং ইন্টারন্যাশনাল ইনস্টিটিউট ফর স্ট্র্যাটেজিক স্টাডিজ। এলএসই আইডিয়াস তার এক তারকা রেটিং দ্বারা "অত্যন্ত আশ্চর্যজনক" বলে দাবি করে। তারা জোর দিয়েছে যে এর আর্থিক বিবরণ "... অনলাইনের পাশাপাশি হার্ড কপিতে পাওয়া যায় এবং সহজেই এলএসই আইডিয়াস হোমপেজে পাওয়া যায়" ।
ছিটকিনি
ছিটকিনি (ইংরেজি শিরোনাম: Rest is silence) ২০১৭ সালের বাংলাদেশি বাংলা নাট্য চলচ্চিত্র। কাহিনি, চিত্রনাট্য রচনা ও পরিচালনা করছেন সাজেদুল আউয়াল। এটি সাজেদুল আউয়াল-নির্মিত প্রথম পূর্ণদৈর্ঘ্য চলচ্চিত্র। পঞ্চগড়ে পাথর উত্তোলন কেন্দ্রিক অর্থনীতিতে সরকারি সহযোগিতা-অসহযোগিতা, দুর্নীতি, পুরনো পরিবহন ব্যবস্থার বিকল্প হিসেবে নতুন ব্যবস্থার উত্থান এবং সে অঞ্চলের বিভিন্ন শ্রেণির মানুষের জীবনযাত্রার নিত্যনৈমিত্তিকতার সাথে সামাজিক ও লোকজ সংশ্লিষ্ঠতার পটভূমিতে চলচ্চিত্রের কাহিনি রচিত। যক্ষ্মায় আক্রান্ত পঞ্চগড় রেলস্টেশনের কর্মচারী  কফিলের জন্য স্বামীহারা পাথরশ্রমিক ময়মুনার আত্মত্যাগের ঘটনা নিয়ে চলচ্চিত্রটির কাহিনি আবর্তিত। চিত্র্যনাট্যের মূল ভূমিকাসমূহে অভিনয় করেছেন চলচ্চিত্রে অভিষিক্ত রুনা খান, ভাস্বর বন্দ্যোপাধ্যায়, আমিনুর রহমান মুকুল, মানস বন্দ্যোপাধ্যায়, মাহমুদুল ইসলাম মিঠু, মুসতাগিসুর রহমান, রুবলী চৌধুরী, জহিরুজ্জামান, নাইমুর রহমান আপন প্রমুখ।
যোজনা প্রোডাকশনস ও ইমপ্রেস টেলিফিল্মের যৌথ প্রযোজনায় নির্মিত। ২০১৪ হতে ধাপে ধাপে পঞ্চগড় ও টাঙ্গাইলে এটির দৃশ্য ধারণ চলে।  ২০১৭ সালের ১ ডিসেম্বর এটি মানিকগঞ্জের 'পিক্স সিনেপ্লেক্স’-এ মুক্তি পায়। এটি একজন সমালোচক হতে ইতিবাচক অভ্যর্থনা এবং ছবিতে অভিনয়ের জন্য রুনা খান ও নাইমুর রহমান আপন দুটি ভিন্ন আসরে সমালোচকদের দৃষ্টিতে সেরা অভিনেত্রী ও শ্রেষ্ঠ শিশুশিল্পীর পুরস্কার পেয়েছিলেন।
কাহিনি
কফিল শহরে ঔষধ আনতে আর চিঠি পোস্ট করতে যায়, এসময় ময়মুনা আম্বিয়া ও অনন্তকে নিয়ে শহরে যায়। পথিমধ্যে দেখা হলে ময়মুনা খুশি হয়। কফিল অনন্তকে মাটির ঘোড়া কিনে দেয়। ময়মুনা আর আম্বিয়া ঘরে তালা না দেয়ার শংকায় দ্রুত বাড়ি ফেরে। শ্রমিক সর্দার ময়মুনাকে কফিলের কাছে খাবার পাঠানোর জন্য উত্ত্যক্ত করে। বাড়ি ফেরার সময় কফিল ময়মুনা আর অনন্তকে তার বাগান দেয়ে যাওয়ার আমন্ত্রণ করে। ময়মুনাকে তার বাগানের সবজি উপহার দেয়। রূপকার্থে নিজের একাকিত্বের কথা ময়মুনাকে জানায়। উপহারের সবজি রান্নার সময় তাতে একটা গাঁদা ফুল পায় ময়মুনা, মনে মনে খুশি হয়। আম্বিয়াকে গিয়ে কফিলের প্রতি দূর্বলতার কথা জানায়। আম্বিয়া তাকে সর্দার খারাপ হলেও, তার বিয়ের প্রস্তাব মেনে নিতে বলে, কিন্তু ময়মুনা সর্দারের তৃতীয় স্ত্রী হতে চায়না। সর্দার তাদের কাজ থেকে বের করে দিতে পারে মনে করে শঙ্কিত হয়। ময়মুনাকে ঢাকায় গিয়ে পোশাকশ্রমিকের কাজ নিতে বলে। ময়মুনার মন ভাল করতে আম্বিয়া তাকে মলুয়া পালায় নিয়ে যেতে চায়। পরদিন সর্দার আম্বিয়াকে তার বিয়ের কথা আবার বলার জন্য চাপ দেয়। পথিমধ্যে সর্দার ময়মুনাকে রাতে তার বাসায় যাবো আর ছিটকিনি না খুললে কাজ থেকে বের করে দেয়ার হুমকি দেয়।
যক্ষ্মা আক্রান্ত কফিলের অসুস্থতা বাড়তে থাকে। অনন্ত এসে তার মাকে কফিলের অবস্থা জানায়। ময়মুনার মন খারাপ হয়। তারা অসুস্থ কাফিলকে দেখেতে যায়। ময়মুনা তার কল্পনায় কাফিলকে ট্রেনে করে অনেক দূর চলে যেতে দেখে। কেন্দুয়া হতে দিলু বয়াতি তাদের এলাকায় মলুয়া পালা করতে আসে। আম্বিয়া, ময়মুনা আর অনন্ত পালা দেখতে আসে। মলুয়ার মতই ময়মুনার অবস্থা সংকটময়। পালা শেষে রাতে সর্দার ময়মুনার বাসার দরজা ধাক্কা দেয়।দ্বিধাগ্রস্থ ময়মুনা অসস্তি নিয়ে ছিটকিনি খুলে দেয়। সকালে যথারীতি কফিলের জন্য খাবার নিয়ে যাওয়ার সময়, কফিলের লাশ বহন করে নিয়ে যেতে দেখে ময়মুনা। অনন্ত রহমতের কাছ থেকে জানতে পারে, ঐ লাশ তার কফিল মামার ছিল। দিনশেষে মা আর ছেলে কফিলের শোকে মন খারাপ করে সেই রেল লাইন ধরে হাঁটতে থাকে।
কুশীলব
এছাড়াও মলুয়া পালা পরিবেশনের দৃশ্যে দিলু বয়াতি ও তার বাদক দল একই সাথে অভিনয় ও পরিবেশন করেন।
প্রযোজনা
সাজেদুল আউয়াল ১৯৮৩ সালে পঞ্চগড় রেলওয়ে স্টেশনে গিয়েছিলেন, সেসময় তিনি চলচ্চিত্রটির চিত্রনাট্য লিখেছিলেন। চিত্রনাট্যে মৈমনসিংহ গীতিকার ‘মলুয়া’ পালায় মলুয়ার চরিত্রের ঠিক উল্টোভাবে ময়মুনার চরিত্র রচিত হয়েছে।   ২০১৪ সালে চলচ্চিত্রটি নির্মাণের জন্য বাংলাদেশ সরকারে হতে নগদ ৩৫ লাখ সহ পরিচালনার জন্য ৫০ হাজার, কাহিনি'র ৫০ হাজার ও নির্মাণের বিভিন্ন ধাপে বাংলাদেশ চলচ্চিত্র উন্নয়ন কর্পোরেশন হতে বিভিন্ন সেবা গ্রহণের জন্য ১০ লাখ টাকা সহ মোট ৪৬ লাখ টাকা অনুদান পায়। যোজনা প্রোডাকশনস ও ইমপ্রেস টেলিফিল্মের প্রযোজনায় ২০১৪ হতে ২০১৬ পর্যন্ত ধরে শুধু শীত মৌসুমে, পঞ্চগড় রেলওয়ে স্টেশন ও টাঙ্গাইলের নাগরপুরে চলচ্চিত্রটির দৃশ্য ধারণ চলে। এটি ছিল সাজেদুল আউয়ালের প্রথম পূর্ণদৈর্ঘ্য চলচ্চিত্র।
মুক্তি
ছিটকিনি ২০১৭ সালের নভেম্বরের শেষ সপ্তাহে মুক্তির জন্য নির্ধারিত ছিল। পরবর্তীতে ১ ডিসেম্বর মুন্সিগঞ্জের পিক্স সিনেপ্লেক্সে মুক্তি পায়।  প্রেক্ষাগৃহে বাণিজ্যিক মুক্তির বাইরে ২০১৮ সালের জানুয়ারিতে ষোড়শ ঢাকা আন্তর্জাতিক চলচ্চিত্র উৎসবে চলচ্চিত্রটির প্রদর্শনী হয়। একই বছর ২১ জুন চ্যানেল আই চলচ্চিত্রটিকে ইউটিউবে উম্মুক্ত করে।
অভ্যর্থনা
কালি ও কলম সামায়িকীতে শৈবাল চৌধুরী ধারণা করেছেন ছিটকিনি "কিছুটা ‘নব্যবাস্তববাদী চলচ্চিত্রধারা’ সংবলিত"। চলচ্চিত্রটি "অনেকটা যেন ডকুমেন্টেশনের মোড়কে ফিকশন অথবা ফিকশনের মোড়কে ডকুমেন্টেশন।" তিনি নির্মাণে পরিচালকের সমাজসচেতনতা, পঞ্চগড়ের "চমৎকার নিসর্গ ও পারিপার্শ্বিকতার" দৃশ্যায়ন; নিম্ন আয়ের নারী শ্রমিকদের অসহায়ত্ব-স্বাধীনতাহীনতা-নিরাপত্তার অনিশ্চয়তা খুব সূক্ষ্মভাবে ফুটিয়ে তোলা, রেল যোগাযোগ ব্যবস্থার টান-পোড়েনের বিস্তারিত চিত্রায়ন, পঞ্চগড়ের স্থানীয় চরিত্রদের  আঞ্চলিক  ভাষার সংলাপ বলা, ক্যামেরা-অ্যাঙ্গেল, সংলাপ-শব্দ ও সম্পাদনার ক্ষেত্রে বুদ্ধিদীপ্ত প্রয়োগ, মলুয়াপালা, পঞ্চগড়ের লোকগান, শ্রীকৃষ্ণকীর্তন ব্যবহারের জন্য ছিটকিনিকে একটি "চারু-চলচ্চিত্র" বলেছেন।
প্রশংসা
ছিটকিনিতে ময়মুনা'র চরিত্রে অভিনয়ের জন্য রুনা খান ২০১৭ সালে মেরিল প্রথম আলো ‘সমালোচক পুরস্কার (চলচ্চিত্র) বিভাগে সেরা অভিনেত্রীর এবং কিশোর অনন্ত'র চরিত্রে অভিনয়ের জন্য নাইমুর রহমান আপন ৪২তম জাতীয় চলচ্চিত্র পুরস্কারের আসরে সেরা শিশুশিল্পীর পুরস্কার জয় করেছিলেন।
গোলপাতার গুড়
thumb|এরকম ফলওয়াটা ডাঁটি কেটে রস আহরণ করা হয় গোলপাতার গুড় তৈরী করার জন্যে। গোলপাতার গুড় গোল গাছের রস থেকে তৈরি করা হয়। গোলপাতার গুড় বাংলাদেশের পটুয়াখালী জেলার কলাপাড়া উপজেলার চারটি ইউনিয়নে তৈরি করা হয়। গোল গাছের রস খেঁজুর রসের মতো সকাল এবং সন্ধ্যায় আহরণ করে আগুনের উত্তাপে শুকিয়ে ঝোলা গুড় তৈরী করা হয় । বরিশাল অঞ্চলে গুড়কে মিঠা বলা হয়। স্বাদের গুণগত ভিন্নতার কারণে গোলপাতার গুড়কে খেজুরের গুড় এবং তালের গুড় থেকে সহজে আলাদা করা যায়৷
বাংলাদেশ ইক্ষু গবেষণা ইন্সটিটিউটের তত্ত্বাবধানে বাগেরহাটের মংলা উপজেলার মিঠাখালী ইউনিয়নের খোনকারবেড় গ্রামে গোলপাতার রস থেকে গুড় তৈরীর প্রকল্প চালু আছে। স্বাদের পাশাপাশি গোলের গুড়ের ঔষধিগুণ আছে।
গোলপাতা
গোলপাতা ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার এক প্রকার পাম জাতীয় উদ্ভিদ, যাদেরকে নিপা পাম নামে ডাকা হয়। এটি পামের একমাত্র প্রজাতি যা ম্যানগ্রোভ অঞ্চলে পাওয়া যায়। এটা মূল গণ নিপা হতে উদ্ভত একমাত্র প্রজাতি যার উপ প্রজাতি নিপোডিয়া।
গোলগাছের চাষ অত্যন্ত লাভজনক এবং সহজসাধ্য । গোল চাষে খরচ কম এবং ব্যয়ের অনুপাতে আয় হয় অনেকগুণ বেশি কারণ চাষে রাসায়নিক সার ও কীটনাশক বিশেষ প্রয়োজন হয় না। গাছের বিশেষ কোন পরিচর্যা করতে হয়না। গাবনা বা গোলগাছের বীজ সংরক্ষণ করে তা নোনা জমিতে পুঁতে দিলেই চারা গজায়। একটি গোল-ছড়ায় একশ থেকে দেড়শটি বীজ থাকে ফলে একটা ছড়া থেকে দেড়শো গোল গাছ পাওয়া যায়।
গুড় তৈরী
ম্যানগ্রোভ বা উপকূলীয় বনাঞ্চলে গোল গাছ প্রাকৃতিক ভাবে জন্মে। কলাপাতা উপজেলায় গোলগাছ চাষ করা হয় নিচূজলাভূমি, খালের পাড় ইত্যাদি জায়গায় যেখানে নোনাপানি সহজলভ্য। গোল গাছের বেড়ে ওঠার জন্যে লবনাক্ত পানি অপরিহার্য। গোলগাছের বাগানকে বলা হয় গোলবহর। আষাঢ় মাসে গোল গাছের ডাণ্ডিতে গাবনা ফল আসে। পৌষ মাসে ফলসহ মাটিচাপা দিয়ে ডাণ্ডিকে নুয়ে দেওয়া হয়। অগ্রহায়ণ মাসে ডাণ্ডিটি মানুষের পায়ের আলতো চাপে দক্ষতার সঙ্গে রসে ভার করার জন্য দোয়ানো হয়। ১৫ দিন দোয়ানোয় পর গাবনা ছড়ার আগাছা পরিষ্কার করে ডগার মাথা থেকে গাবনা ফলের থোকা ধারালো দা দিয়ে এক কোপে কেটে ফেলা হয়। ডাণ্ডির কাটা অংশ দিন তিনেক শুকিয়ে নেওয়ার পর সকাল-বিকেল দুইবেলা পাতলা করে চেঁছে ফেলা হয়। দুই সপ্তাহ এভাবে চাঁচ দেয়া হয়। দুই সপ্তাহ পরে প্রতিদিন বিকেলে উক্ত ডাণ্ডার মাথা থেকে কিঞ্চিত অংশ কেটে একটি ছোট্ট হাঁড়ি কিংবা ভাঁড় ঝুলিয়ে দেয়া হয়। পরদিন খুব ভোরে রস সংগ্রহ করা হয় এবং ভাঁড়টিকে ধুয়ে শুকোতে দেয়া হয়।
পৌষ থেকে ফাল্গুন মাস পর্যন্ত রস সংগ্রহ করা হয়। একটি ডাণ্ডি থেকে ২৫০-৫০০ গ্রাম পর্যন্ত রস পাওয়া যায়। এই রসকে আগুনে জ্বাল দিয়ে ঘন করে গুড় প্রস্তুত করা হয়। রস জ্বাল দেওয়ার জন্যে গোলপাতা গাছের শুকনো মুথা (ডাটা) ব্যবহার করা হয়। ঘণ গুড়কে বিশেষ প্রক্রিয়ায় ছেঁকে নেয়া হয়। ২৫-৩০ লিটার রস ধরে এমন এক কলসি গোলপাতার গুড় থেকে তিন থেকে চার কেজি গুড় পাওয়া যায়৷
আসাম লোকসেবা আয়োগ
আসাম লোকসেবা আয়োগ সংক্ষেপে এপিএসসি আসাম সরকার-এর অধীনস্থ রাজ্যিক লোকসেবা আয়োগ। আসাম সরকারের অধীনস্থ বিভিন্ন পদ সমূহের বাছাই পরীক্ষা আসাম লোকসেবা আয়োগ আয়োজন করে। আসাম অসামরিক সেবার কর্মচারীর নিযুক্তির জন্য আসাম লোকসেবা আয়োগ সংযুক্ত প্রবেশ পরীক্ষা অনুষ্ঠিত করে। এর মুখ্য কার্যালয় আসামের গুয়াহাটি মহানগরীর খানাপারার জওহর শহরের আসাম লোকসেবা আয়োগ ভবনে অবস্থিত। বর্তমান এর অধ্যক্ষ অবসর প্রাপ্ত ভারতীয় প্রশাসনিক সেবার কর্মচারী দীপক কুমার শর্মা।
১৯৩৭ সালের ১ এপ্রিল তারিখে ভারত সরকার বিধেয়ক, ১৯৩৫র অনুযায়ী আসাম লোকসেবা আয়োগের স্থাপন করা হয়েছিল।
ইতিহাস
১৯৩৭ সালের ১ এপ্রিল তারিখে ভারত সরকার বিধেয়ক, ১৯৩৫র অনুযায়ী আসাম লোকসেবা আয়োগের স্থাপন করা হয়েছিল। তখন ইংল্যান্ডের একজন অবসর প্রাপ্ত ভারতীয় অসামরিক সেবার কর্মচারী জেমস হেজলেটকে এর প্রথম অধ্যক্ষ পদে নিযুক্তি দেওয়া হয়েছিল। ভারত স্বাধীনতা লাভ করার পরে ১৯৫১ সালে আসাম লোকসেবা আয়োগের নীতি-নিয়মের কিছু পরিবর্তন করা হয়। এই সময়কালে জেমস হেজলেটের পরে আরো পাঁচজন ভারতীয় অসামরিক সেবার অবসর প্রাপ্ত কর্মচারী ভিন্ন ভিন্ন কার্যকালের জন্য আসাম লোকসেবা আয়োগের অধ্যক্ষের পদ অলংকৃত করেছিল। ১৯৫১ সালের ১ সেপ্টেম্বর থেকে ভারতের সংবিধান-এর ৩১৮ অনুচ্ছেদ মতে আসাম লোকসেবা আয়োগের গঠন আসামের রাজ্যপাল লাভ করা ক্ষমতার অধীনে পড়ে। একই বছরে আসাম লোকসেবা আয়োগ (কার্য সীমিতকরণ) বিধেয়ক সংবিধানের অনুচ্ছেদ ৩২০ র দ্বিতীয় দফা অনুযায়ী গৃহীত করা হয়।
শিক্ষাবিদ কামেশ্বর দাসকে আসাম লোকসেবা আয়োগের প্রথম অকার্যকরী অধ্যক্ষ হিসাবে নিযুক্তি দেওয়া হয়েছিল। তিনি ১৯৫২ সালের জুলাই মাস পর্যন্ত এই পদে অধিষ্ঠিত ছিলেন।
সাংবিধানিক নীতি
আসাম লোকসেবা আয়োগ ভারতের সংবিধান অনুযায়ী গঠন করা এক সাংবিধানিক সংস্থা। সংবিধানের চতুর্দশ অনুসূচীর দ্বিতীয় অধ্যায় মতে এর গঠন করা হয়েছে। এর সঙ্গে রাজ্যিক লোকসেবা আয়োগকে যেকোনো প্রভাব থেকে মুক্ত এবং নিজ দায়িত্ব নিরপেক্ষ ভাবে পালন করতে ক্ষমতা প্রদান করা হয়েছে।
আয়োগের অধ্যক্ষ এবং সদস্যগণ রাজ্যের রাজ্যপাল নিযুক্ত করে। অধ্যক্ষ এবং সদস্যগণের কার্যকাল ছয় বছর বা ৬২ বছর পর্যন্ত আগত হয়।
কার্য
ভারতীয় সংবিধানের ৩২০ অনুচ্ছেদে উল্লেখ করা মতে আসাম লোকসেবা আয়োগ আসামের লোকসেবার কর্মচারী সমূহের বাছাই প্রক্রিয়া অনুষ্ঠিত করে। এর মুখ্য কার্য সমূহ হল :
আয়োগের সংগঠন
আসাম লোকসেবা আয়োগের সংগঠন সময়ে সময়ে পরিবর্তিত হয়ে আসছে। ১৯৩৭ সাল থেকে ১৯৫১ সাল পর্যন্ত এর একজন অধ্যক্ষ এবং ২-৩ জন সদস্য ছিল। ১৯৫১ সাল থেকে ১৯৮৬ সাল পর্যন্ত একজন অধ্যক্ষ এবং ছয় জন সদস্য ছিল। আবার ১৯৯১ সালে সদস্যের সংখ্যা ১০ জন পর্যন্ত বৃদ্ধি করা হয়। ২০০৫ সালের এক সংশোধন মতে আয়োগের একজন অধ্যক্ষ এবং সাত জন সদস্য করা হয়েছে।
মাহি বি চৌধুরী
মাহি বদরুদ্দোজা চৌধুরী (জন্ম: ৩ মার্চ ১৯৭০) যিনি মাহি বি চৌধুরী নামে অধিক পরিচিত। একজন বাংলাদেশী রাজনীতিবিদ ও সংসদ সদস্য। তিনি বর্তমানে বিকল্পধারা বাংলাদেশ দলের যুগ্ম মহাসচিব। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর সন্তান।
প্রাথমিক জীবন
মাহি বি চৌধুরী ৩ মার্চ ১৯৭০ সালে মুন্সীগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্মগ্রহণ করেন। যুক্তরাস্ট্রের ক্যালিফোর্নিয়ার সান্তা ক্লারা বিশ্ববিদ্যালয় থেকে রাষ্ট্রবিজ্ঞানে স্নাতক সম্পন্ন করেন।
তার পিতা বাংলাদেশের ১৪তম রাষ্ট্রপতি একিউএম বদরুদ্দোজা চৌধুরী ও মাতা হাসিনা ওয়ার্দা চৌধুরী। পিতামহ কফিল উদ্দিন চৌধুরী পূর্ব পাকিস্তানের যুক্তফ্রন্ট সরকারের মন্ত্রী এবং পাকিস্তানের প্রাদেশিক ও জাতীয় পরিষদের সদস্য ছিলেন।
কর্মজীবন
মাহি ১৯৯২ সালের আগস্ট মাসে বাংলাদেশ জাতীয়তাবাদী দল (বিএনপি) তে যোগদান করেন। ২০০২ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সীগঞ্জ-১ আসন খালি হয়ে যায়, পরবর্তিতে উপ-নির্বাচনে অংশ নিয়ে মাহি বি চৌধুরী প্রথম বারের মত সংসদ সদস্য নির্বাচিত হন।
২০০২ সালের ২১ জুন, সম্ভাব্য অভিশংসনের সম্মুখীন হওয়ায় মাহির বাবা রাষ্ট্রপতির পদ থেকে পদত্যাগ করেন। পরবর্তীকালে ২০০৪ সালের ১০ মার্চ বিএনপি থেকে তিনি পদত্যাগ করেন। পরবর্তীতে মাহি ২০০৪ সালের ১০ মার্চ বিএনপি থেকে পদত্যাগ করেন। তারপর তিনি বিকল্পধারা বাংলাদেশে যোগ দেন – একটি রাজনৈতিক দল যা তার বাবা প্রতিষ্ঠা করেন। তার পদত্যাগের ফলে মুন্সীগঞ্জ-১ সংসদীয় আসনটি খালি হয়ে যায় ও ৬ জুন ২০০৪ তারিখে পুনর্নিবাচন অনুষ্ঠিত হয়। চৌধুরী একই আসনের নির্বাচনে বিডিবি দলের সদস্য হিসাবে প্রতিদ্বন্দ্বিতা করেন এবং বিএনপি প্রার্থী মমিন আলীকে পরাজিত করে নির্বাচনে জয়ী হন।
মাহি ২০১৮ সালের সাধারণ নির্বাচনে পুনরায় বিকল্প ধারা থেকে মুন্সীগঞ্জ-১ আসন হতে মোয়াজ্জেম হোসেনকে পরাজিত করে সাংসদ নির্বাচিত হন।
২০১৮ সালের নির্বাচনে তার বাবা বি চৌধুরীর নেতৃত্বে বি.এন.পি, জাসদ(রব), নাগরিক ঐক্য, কৃষক শ্রমিক জনতা লীগ, ও গণফোরামকে সাথে নিয়ে যুক্তফ্রন্ট গঠন করেন। পরবর্তীতে মাহি তরুণ প্রজন্মের নিকট প্ল্যান বি উপস্থাপন করেন। যুক্তফ্রন্টের মধ্যে এসময় ভুল বুঝাবুঝির সৃষ্টি হয়। মাহি জামায়াতের সাথে একত্রে নির্বাচনে যেতে নারাজ হলে আভ্যন্তরিক সমস্যায় বিকল্পধারাকে ঐক্য থেকে বাদ দেয়া হয়। মুক্তিযুদ্ধের চেতনা নিয়ে প্রশ্ন উঠায় বিকল্পধারা বাংলাদেশ আওয়ামীলীগের সাথে জোটবদ্ধভাবে নির্বাচন করে এবং বিকল্পধারা ২০১৮ সালের নির্বাচনে ৩টি আসন লাভ করে।
তেল
thumb|250px|[[পাম্পজ্যাক|পাম্পজ্যাকের মাধ্যমের টেক্সাসের লুব্বক এলাকার একটি তেলকূপ থেকে তেল উত্তোলন করা হচ্ছে]] তেল এমন কোন বস্তু যা সাধারণ তাপমাত্রায় তরল অবস্থায় থাকে। এটি পানির সাথে মেশে না; অথচ জৈব দ্রাবকের সাথে মিশে যায়। তেলে উচ্চমাত্রার কার্বন এবং হাইড্রোজেন রয়েছে। বিভিন্ন প্রকারের তেল, যেমন: উদ্ভিজ্জতেল, ঔষধি তেল এবং অপরিহার্য উদ্বায়ী তেল প্রদত্ত সাধারণ সংজ্ঞার অন্তর্ভুক্ত। সবধরনের তেলই আদিতে জৈব পদার্থ থেকে উৎসরিত।
নামকরণ
বাংলায় তেল শব্দটি এসেছে তৈল থেকে।
তেলের ইংরেজি Oil এর ব্যবহার প্রথম লক্ষ্য করা যায় ১১৭৬ সালে যা পুরাতন ফরাসি শব্দ oile থেকে আসে। oile এসেছে লাতিন oleum থেকে। অলিয়াম এসেছে গ্রীক ἔλαιον (এলায়ন) থেকে যার অর্থ জলপাই তেল আর এলাইয়া অর্থ জলপাই গাছ বা ফল।
খনিজ তেল
thumb|100px|right|খাবারে ব্যবহৃত একবোতল জলপাই তেল খনিজতেল ভূ-অভ্যন্তরের সচ্ছিদ্র পাথরের স্তরে পাওয়া যায়। এই খনিজতেল বিভিন্ন জৈব পদার্থ, যেমন আদিকালে সমুদ্র তলদেশে জমে থাকা মৃত প্লাংকটন, থেকে উৎপন্ন হয়েছে। ভূ-অভ্যন্তরে এভাবে জমা থাকা অবস্থায় বিভিন্ন জৈব-রাসায়নিক প্রক্রিয়ার মধ্যদিয়ে এসব বস্তু খনিজ তেল বা পেট্রোলিয়ামে রূপান্তরিত হয়েছে। এসব তেলকে খনিজ তেল হিসাবে শ্রেনীভুক্ত করার কারণ মানবজাতির উদ্ভবেরও বহু আগে এই তেল সৃষ্টি হয়েছে এবং এগুলো ভূগর্ভের বিভিন্ন স্থান যেমন: পাথরের স্তর, বালুর স্তর বা ফাঁপা স্থান থেকে আহরিত হয়।
এসব ছাড়ারও অন্য অনেক ধরনের তৈলাক্ত পদার্থ প্রকৃতিতে পাওয়া যায়, এর মধে সবচেয়ে পরিচিত হল পীচ। এটি স্বাভাবিক ভাবেই মাটির নিচে বা আলকাতরার খনির যেখানে ফাটল আছে সেখানে পাওয়া যায়।
পেট্রোলিয়াম এবং অন্যান্য খনিজ তেল (যা পেট্রোকেমিকেল নামেও পরিচিত) বর্তমান সময়ে মানব সভ্যতার জন্য এতই গুরুত্বপূর্ণ সম্পদে পরিনত হয়েছে যে, এগুলোকে সর্বব্যাপী শুধুমাত্র তেল নামেই অভিহিত করা হয়।
জৈব তেল
লিপিড গুলিকে (যা মোম থেকে স্টেরয়েড পর্যন্ত হতে পারে) নির্দিষ্ট বৈশিষ্ট্য দিয়ে বর্ণনা করা কঠিন। তবে একটি দিক থেকে এদের মধ্যে মিল রয়েছে, আর তা হযল - এসকল পদার্থ কখনো পানিতে মেশে না বা দ্রবীভূত হয় না অথচ সহজেই অন্য লিপিডের সাথে মিশে যায়। এসব পদার্থের মধ্যেও উচ্চমাত্রার কাবর্ণ ও হাইড্রোজেন থাকে তবে অক্সিজেনের পরিমাণ অন্যান্য জৈব যৌগ বা খনিজ থেকে কম।
সিনথেটিক তেল
সিথথেটিক তেল একধরনের পিচ্ছিলকারক যা কৃত্রিমভাবে পেট্রোলিয়াম নয় এমন ধরনের রাসায়নিক যৌগ দ্বারা প্রস্তুত করা হয়। সিনথেটিক তেল পেট্রোলিয়াম থেকে পরিশোধিত পিচ্ছিলকারকের পরিবর্তে ব্যবহৃত হয়। কারণ এতে খনিজ তেল থেকে ভালমানের যান্ত্রিক এবং রাসায়নিক বৈশিষ্ট্য পাওয়া যায়।
জুলফিকার রাসেল
জুলফিকার রাসেল (জন্ম: ১৩ নভেম্বর, ১৯৭৭) বাংলাদেশী সাংবাদিক, গীতিকার ও কবি। তিনি বাংলা অনলাইন সংবাদ মাধ্যম বাংলা ট্রিবিউন এর সম্পাদক। ১৯৯৬ সাল থেকে এখন পর্যন্ত তিনি ৫০০ এর অধিক গান রচনা করেছেন। সেরা গীতিকার হিসেবে তিনি ২০০৮, ২০১০ ও ২০১৩ সালে সিটিসেল-চ্যানেল আই মিউজিক অ্যাওয়ার্ডস পেয়েছেন। ২০১৭ সালের সেরা আধুনিক বাংলা গানের জন্য তিনি ‘মিরচি মিউজিক অ্যাওয়ার্ডস (বাংলা) ২০১৭’ পুরস্কার পেয়েছেন। তার লেখা ‘সবুজ ছিল’ গানটির জন্য তিনি এ পুরস্কার পান। গানটি কলকাতার আশা অডিও থেকে প্রকাশিত নচিকেতার একক অ্যালবাম ‘বেঁচে থাকার মানে’ অ্যালবামের।
কর্মজীবন
পেশাজীবনে জুলফিকার একজন সাংবাদিক। তিনি মাছরাঙ্গা টেলিভিশন, আমাদের সময়, আজকের কাগজ এবং বাংলাবাজার পত্রিকায় সাংবাদিকতার সাথে যুক্ত ছিলেন। বর্তমানে তিনি বাংলা ট্রিবিউন-এর সম্পাদক। সাংবাদিকতার পাশাপাশি তিনি গীতিকার হিসেবেও জনপ্রিয়। তার লেখা গান নিয়ে প্রথম করেন সিম্ফনি ব্যান্ডের মুনির জামান। রাসেলের লেখা গানে যখন বাপ্পা মজুমদার কণ্ঠ দেন, এর পর থেকেই তিনি নিয়মিত গীতিকার হিসেবে গান রচনা করছেন। পরবর্তীতে তার লেখা গানে কণ্ঠ দিয়েছেন পশ্চিমবঙ্গের নচিকেতা চক্রবর্তী, অঞ্জন দত্ত, রাঘব চট্টোপাধ্যায়, রূপঙ্কর বাগচী প্রমুখ। রাসেল বাংলাদেশ, ভারত ও শ্রীলঙ্কায় অনুষ্ঠিত ২০১১ ক্রিকেট বিশ্বকাপ এর অফিসিয়াল গান "ও পৃথিবী এবার এসে"র কথা লিখেছেন।
জুলফিকার রাসেল প্রযোজিত ও লেখা চলচ্চিত্র আকাশ কত দূরে ২০১০ সালে বাংলাদেশ সরকারের অনুদান লাভ করে। সামিয়া জামান পরিচালিত ছবিটি ২০১৪ সালে মুক্তি পায়। এছাড়া একই বছর সানিয়াত হোসেন পরিচালিত অল্প অল্প প্রেমের গল্প চলচ্চিত্রের জন্য তিনি গান রচনা করেছেন। রাসেল সাংবাদিকতা ও গান রচনার পাশাপাশি সাহিত্য চর্চাও করেন। তার লেখা প্রথম কবিতার বই কফিনে অযোগ্য পুরুষ।
ব্যক্তিগত জীবন
জুলফিকার রাসেল ২০১৯ সালে সংগীত শিল্পী টিনা মুস্তারিকে বিয়ে করেন।
বাংলাদেশে মাছ ধরা
ভারতীয় সমুদ্রে একেবারে উপকূলবর্তী অঞ্চল হওয়ায় বাংলাদেশ বঙ্গোপসাগরে বিপুল পরিমাণ সামুদ্রিক সম্পদের অধিকারী। বাংলাদেশের প্রায় এর অর্থনৈতিক অঞ্চল রয়েছে, যা দেশটির আয়তনের ৭৩%। অন্যদিকে বিপুল পরিমাণ জনসংখ্যাসম্পন্ন বাংলাদেশ একটি ক্ষুদ্র ও উন্নয়নশীল দেশ। পূর্বে বাংলাদেশের মানুষেরা স্থলজ আমিষের উপর অধিক নির্ভরশীল ছিল। কিন্তু শিল্পায়ন ও নগরায়নের ক্রমাগত প্রক্রিয়া সীমিত স্থল এলাকাই অধিগ্রহণ করে ফেলছে। তাই এখন বিস্তৃত বঙ্গোপসাগরের সমুদ্রগর্ভে উৎপাদিত আমিষ ছাড়া দেশটির চাহিদা পূরণের খুব বেশি উপায় অবশিষ্ট নেই। বাংলাদেশীদের খাবারের ৮০ শতাংশের বেশি আমিষ আসে মাছ থেকে। ১৯৭০অর্থবছরে মোট জাতীয় উৎপাদনের ৬শতাংশ আসে মৎস্যখাত থেকে, যা তৎকালীন আধুনিক শিল্প উৎপাদনের থেকে প্রায় ৫০ শতাংশ বেশি। অধিকাংশ বাণিজ্যিক মাৎস্যজীবীরাই নিম্নবর্ণের হিন্দু যাঁরা অস্তিত্ব টিকিয়ে রাখার জন্য আদিম এবং বিপজ্জনক সব শর্তের অধীনে কাজ করে থাকে। তাঁরা তাঁদের কাজে অনেক বেশি দক্ষ ও উদ্ভাবনী। তাঁদের কিছু অংশ আবার ভোঁদড়ের সাহায্য নিয়ে থাকেন, যেগুলো পানির নিচে সাঁতার কেটে, মৎস্যজীবীদের জালের অভিমুখে মাছ তাড়িয়ে নিয়ে এসে (অবশ্য তারা পুরস্কার হিসেবে শিকারের কিছু অংশ পেয়ে থাকে) অনেকটা রাখালের মতো দায়িত্ব পালন করে থাকে। স্থানীয় চাহিদা পূরণে সাধারণত মিঠাপানির মাছই বেশি ব্যবহৃত হয়।
চিংড়ি উৎপাদন
১৯৮৭ এর শেষের দিকে বাংলাদেশে চিংড়ি চাষ ও নিয়ন্ত্রণ পদ্ধতি তুলনামূলকভাবে অনগ্রসর ও প্রতি হেক্টরে উৎপাদনও যথেষ্ট কম ছিল। ১৯৮০ এর শেষের দিকে প্রায় সব ক্ষেত্রেই বাণিজ্যিক চিংড়িচাষ চিংড়ির বৈজ্ঞানিক নিবিড় উৎপাদনব্যবস্থার পরিবর্তে শিকার করে করা হতো। কৃষকরা চাষের জন্য মূলত প্রাকৃতিক চিংড়ির পোনা ও পরিণত চিংড়ির ওপরই নির্ভরশীল ছিল। এগুলো হয় পুকুরে জোয়ারের পানিবদলের সময় চিংড়ি আটকিয়ে নতুবা স্থানীয় মোহনা থেকে অথবা সরাসরি পুকুরে সংরক্ষণের মাধ্যমে সংগ্রহ করা হয়। এতে খুবই অনগ্রসর প্রযুক্তির ব্যবহার থাকা সত্ত্বেও চিংড়ি উৎপাদন ১৯৮০ এর মাঝামাঝি সময়ে হিমায়িত সমুদ্রিক পণ্য বাণিজ্যে গুরুত্বপূর্ণ ভূমিকা রেখেছে। বাংলাদেশে চিংড়ি উৎপাদন বাণিজ্য নিম্ন গুণগতমান ও নিম্ন মূল্যের কারণে ক্ষতিগ্রস্ত হচ্ছে।.
আরো দেখুন
বাংলাদেশের মাছের তালিকা
১৭০০ এর সময়কাল
১৭০০ এর সময়কাল বলতে বোঝাতে পারেঃ
মানিকতলা বিধানসভা কেন্দ্র
মানিকতলা (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। এই পাতাটি সুকেস স্ট্রিট (বিধানসভা কেন্দ্রে) সম্পর্কে অবগত রয়েছে।
পরিদর্শন
সীমানা নির্ধারণ করা হয় নির্বাচন কমিশনের আদেশ অনুযায়ী, ১৬৭ মানিকতলা (বিধানসভা কেন্দ্র) নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ১১, ১২, ১৩, ১৪, ১৫, ১৬, ৩১ এবং ৩২
মানিকতলা (বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
জামেয়াতুল উলুম আল-ইসলামিয়া লালখান বাজার
জামেয়াতুল উলুম আল-ইসলামিয়া লালখান বাজার, যা লালখান বাজার মাদ্রাসা নামে পরিচিত, বন্দর নগরী চট্টগ্রামের লালখান বাজার এলাকায় অবস্থিত একটি সুপরিচিত কাওমি মাদ্রাসা। জামেয়ার প্রতিষ্ঠাতা মুফতি ইজহারুল ইসলাম।
শিক্ষা ব্যবস্থা
লালখান বাজার মাদ্রাসাটি শিক্ষার্থীদের প্রাথমিক স্তর থেকে উচ্চ পর্যায় পর্যন্ত ইসলামী শিক্ষা প্রদান করে থাকে। এটি সফলভাবে তাকমিল (এম.এ) সম্পন্ন করেছে এমন শিক্ষার্থীদের বিশেষত্ব (পি.এইচ.ডি সমতুল্য) প্রদান করে।
মাদ্রাসা নেটওয়ার্ক
লালখান বাজার মাদ্রাসা, দারুল উলুম মুইনুল ইসলাম, হাটহাজারী এবং আল-জামেয়া আল-ইসলামিয়া, পটিয়া এই তিনটি বৃহৎ মাদ্রাসা বাংলাদেশের ছোট-বড় প্রায় ৭,০০০ বিদ্যালয় একসঙ্গে নিয়ন্ত্রণ। এই তিনটি স্কুল ঘনিষ্ঠভাবে সমন্বয়ক।
আলিসিয়া ভিকান্দার
আলিসিয়া আমান্দা ভিকান্দার (সুয়েডীয়: Alicia Amanda Vikander; ; জন্ম ৩ অক্টোবর ১৯৮৮) হলেন একজন সুইডিশ অভিনেত্রী এবং নর্তকী। গথেনবার্গে জন্ম নেওয়া ও বেড়ে ওঠা ভিকান্দার শিশু অভিনেত্রী হিসেবে দ্য গোটেনবোর্গ অপেরায় অভিনয় শুরু করেন এবং স্টকহোমের রয়্যাল সুইডিশ বেলে স্কুলে ও নিউ ইয়র্কের স্কুল অব আমেরিকান বেলেতে বেলে নৃত্যের তালিম নেন। তিনি সুইডিশ স্বল্পদৈর্ঘ্য চলচ্চিত্র এবং টেলিভিশন ধারাবাহিকের মাধ্যমে তার অভিনয় কর্মজীবন শুরু করেন এবং ২০০৮ থেকে ২০১০ সাল পর্যন্ত প্রচারিত টিভি ধারাবাহিক আন্দ্রা আভেনিন-এ জোসেফিন চরিত্রে অভিনয় করে উত্তর ইউরোপে খ্যাতি অর্জন করেন।
পরের দুই বছরে ভিকান্দার টেস্টামেন্ট অব ইয়থ (২০১৪) এ ভেরা ব্রিটেন, এক্স মাকিনা (২০১৫) এ মানবসদৃশ রোবট এবং দ্য ডেনিশ গার্ল (২০১৫) এ চিত্রশিল্পী ভের্ডা ভেগনার চরিত্রে অভিনয় করেন। এক্স মাকিনা চলচ্চিত্রের জন্য তিনি শ্রেষ্ঠ পার্শ্ব অভিনেত্রীর জন্য গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন, এবং দ্য ডেনিশ গার্ল চলচ্চিত্রের জন্য তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কার ও স্ক্রিন অ্যাক্টরস গিল্ড পুরস্কার এবং শ্রেষ্ঠ অভিনেত্রীর জন্য বাফটা পুরস্কার লাভ করেন।